
JAVNA VATROGASNA POSTROJBA
OPATIJA




Usvojen na 44. sjednici Vatrogasnog vijeća 30.12.2024.
PROGRAM RADA I RAZVOJA JAVNE VATROGASNE POSTROJBE OPATIJA 
ZA 2025. - 2027. GODINU

UVOD



Djelokrug i unutarnje ustrojstvo

Javna vatrogasna postrojba Opatija nadležno je tijelo za provedbu vatrogasne djelatnosti na području odgovornosti svojih osnivača JLS-a, Grada Opatije, Općina Matulji, Lovran, Mošćenička Draga sa pripadajućim ovlastima iz Zakona o vatrogastvu. osnovana je kao Javna ustanova dana 08. prosinca 1999. godine, Odlukom Poglavarstva Grada Opatije Klasa: 214-01/99-01/04, Urbroj: 2156/01-02/99-2 („Službene novine Primorsko-goranske županije“ broj 5/00). 
Dana 28. kolovoza 2007. godine Odlukom o izmjeni i dopuni Odluke o osnivanju javne ustanove Javna vatrogasna postrojba Grada Opatije, Klasa: 214-01/06-01/09, Urbroj: 2156-01-02-06-2, Klasa: 214-01/06-01/9, Urbroj: 2156-04-06-02, Klasa: 214-01/06-01/05, Urbroj: 2156/02-02-06-4, Klasa: 214-01/06-01/01, Urbroj: 2015/03-06-4, osnivači i vlasnici javne ustanove Javna vatrogasna postrojba Opatija postaju Grad Opatija (57%), Općina Matulji (23%), Općina Lovran (14%) i Općina Mošćenička Draga (6%) („Službene novine Primorsko-goranske županije“ broj 38/07). 

Sukladno Zakonu o vatrogastvu („Narodne novine“ broj 125/19 i 114/22) koji je stupio na snagu 01.01.2020. godine, 01. prosinca 2020. godine donijeta je i stupila na snagu Odluka o osnivanju javne ustanove javna vatrogasna postrojba Opatija (pročišćen tekst):
Gradsko vijeće Grada Opatije, KLASA:011-03/20-01/33, URBROJ:2156/01-01-20-2
Općinsko vijeće Općine Matulji, KLASA:011-01/20-01/0018, URBROJ:2156-04-01-20-5
Općinsko vijeće Općine Lovran, KLASA:011-01/20-01/10, URBROJ:2156/01-01-20-2
Općinsko vijeće Općine Mošćenička Draga, KLASA:214-01/20-01/13, URBROJ:2156/03-02-20-2.

Osnovom statusa javne ustanove vatrogasnu djelatnost obavlja kao javnu službu temeljem Zakona o ustanovama (“Narodne novine” broj 76/93, 29/97, 47/99, 35/08,127/19 i 151/22), a ona je neprofitna stručna i humanitarna djelatnost od interesa za Republiku Hrvatsku. 
Vatrogasnom postrojbom upravlja Zapovjednik i Vatrogasno vijeće koje se sastoji od tri člana.
Sukladno članku 31. Zakona o vatrogastvu, Planu zaštite od požara i tehnoloških eksplozija Liburnije (Grad Opatija, Općina Lovran, Matulji i Mošćenička Draga), postrojba obavlja vatrogasnu djelatnost na području Grada Opatije i svih jedinica lokalne samouprave osnivača postrojbe. 

Djelatnost Javne vatrogasne postrojbe Opatija je 8425. Vatrogasna djelatnost podrazumijeva sudjelovanje u provedbi preventivnih mjera zaštite od požara i tehnoloških eksplozija, gašenja požara i spašavanje ljudi i imovine ugrožene požarom i tehnološkom eksplozijom, pružanje tehničke pomoći u nezgodama i opasnim situacijama te obavljanje drugih poslova u nesrećama, ekološkim i Ininim nesrećama a provodi se na kopnu, moru, jezerima i rijekama. 
JVP Opatija djeluje iz vatrogasne postrojbe koja je smještena u Opatiji, na adresi Svetog Florijana 6. 



Organizacijska struktura

Temeljem Odluke o osnivanju javne ustanove Javna vatrogasna postrojba Opatija (pročišćen tekst) na snazi od 01. prosinca 2020. godine Javna vatrogasna postrojba Opatija glavna je i operativna vatrogasna postrojba za cijelo područje Liburnije – osnivača postrojbe: Grad Opatija, Općine Matulji, Lovran, i Mošćenička Draga i kao takva ima odgovornost zaštite od požara na područjima svih jedinica lokalne samouprave, osnivača ustanove.
Prema navedenom JVP Opatija središnja je vatrogasna postrojba za područje Liburnije, Grada Opatije, Općine Matulji, Lovran, i Mošćenička Draga.
Na osnovi ažuriranih Procjena i planova zaštite od požara Javna vatrogasna postrojba Opatija je postrojba Vrste 3, što znači da je dimenzionirana za gašenje istodobno 2 požara. 
Pravilnikom o unutarnjem ustrojstvu i načinu rada vatrogasne postrojbe predviđeno je 13 vrsta radnih mjesta, od toga 11 se odnosi na operativne vatrogasce koji obavljaju vatrogasnu djelatnost, što ukupno čini 40 operativnih vatrogasaca i 2 zaposlenika koji obavljaju ostale poslove. 
Organizacijski je postavljena za rad u smjenama u neprekidnom radu od 24 sata, s minimalno 9 ljudi u smjeni, što čini 36 vatrogasca, ne uključujući zapovjednika i njegovog zamjenika, radnika za preventivu i operativnog radnika za opremu i tehniku. 
Od 01. studenog 2023. godine u JVP Opatija na snazi je novi Pravilnik o unutarnjem ustrojstvu i načinu rada vatrogasne postrojbe, donijet osnovom stupanja na snagu Pravilnika o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova od strane Hrvatske vatrogasne zajednice (“Narodne novine“ broj 46/23).
Novi Pravilnik o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca, u primjeni od 19. srpnja 2024. godine („Narodne novine“ broj 85/2024) stavio je pred vatrogasnu postrojbu potrebu za izmjenama i dopunama važećeg Pravilnika o unutarnjem ustrojstvu i načina rada u Javnoj vatrogasnoj postrojbi Opatija, te se iste nalaze u izradi.
Novi Pravilnik o klasifikaciji postrojbi, kao i Uredba o visini dodatka na osnovni koeficijent za radna mjesta profesionalnih vatrogasaca (Narodne Novine broj 92/2024), u primjeni od 09. kolovoza 2024. godine osnova su za planiranje i kalkulaciju plaće zaposlenih sadržanih u ovom financijskog planu za 2025. godinu, odnosno u projekcijama za 2026. i 2027. godinu.
Vladinom se Uredbom uređuje visina dodataka na koeficijent složenosti poslova radnog mjesta profesionalnog vatrogasca, te visina dodataka za rad na poslovima s posebnim uvjetima rada (dodaci za osobno vatrogasno zvanje, za povećanu opasnost za život i zdravlje i odgovornost u sustavu hijerarhije rukovođenja)
Nadalje, odredbe novog Pravilnika o uvjetima za stjecanje vatrogasnih zvanja, oznake vatrogasnih zvanja, funkcionalne oznake radnog mjesta, promaknuća i napredovanje kroz vatrogasna zvanja, uvjeti i način prevođenja stečenih vatrogasnih zvanja u nova vatrogasna zvanja (»Narodne novine«  89/24) obvezuje JVP Opatija na izradu Naputka o postupku i kriterijima godišnjeg ocjenjivanja radnika javnoj vatrogasnoj postrojbi Opatija, za koji se očekuje da će biti uskoro izrađen i, uz prethodnu suglasnost Sindikata, predan na usvajanje Vatrogasnom vijeću JVP Opatija.

Slijedom navedenog, rashodi za 42 zaposlena, planirani su u iznosu 2.010.000 Eura, u odnosu na 1.397.955 Eura koliko su planirani II. Izmjenama financijskog plana za 2024. godinu.
III. Izmjenama financijskog plana za 2024. godinu, čiji se prijedlog očekuje do kraja mjeseca rujna, dodatno će se povećati planirani iznos rashoda za zaposlene, tako da će razlika ovog rashoda za 2025. godinu u odnosu na 2024. godinu biti nešto manja.

Sredstva su planirana kroz dva izvora, odnosno kroz slijedeće aktivnosti:

A309001: Javna vatrogasna postrojba – redovna djelatnost minimalni standard - u iznosu od 530.860 Eura (suosnivači JVP Opatija: Grad Opatija, Općina Matulji, Lovran i Mošćenička Draga);
A309002: Javna vatrogasna postrojba – redovna djelatnost iznad minimalnog standarda – u iznosu od 1.479.140 Eura.




Zakonske i druge pravne osnove na kojima se zasniva program rada i razvoja

Osnovna vatrogasna djelatnost

· Zakon o vatrogastvu (“Narodne novine“ broj 125/19, 114/22),
· Zakon o zaštiti od požara („Narodne novine“ broj 92/10, 114/22),
· [bookmark: _Hlk100144853]Zakon o sustavu civilne zaštite („Narodne novine“ broj 82/15, 118/18, 31/20, 20/21 i 114/22),  
· Zakon o ustanovama (“Narodne novine“ 76/93, 29/97, 47/99, 35/08, 127/19 i 151/22),
· [bookmark: _Hlk62552474]Odluka Poglavarstva Grada Opatije o osnivanju Javne vatrogasne postrojbe Opatija ("Službene novine Primorsko goranske županije" broj 5/00), Odluka o izmjeni i dopuni Odluke o osnivanju javne ustanove Javna vatrogasna postrojba Grada Opatije ("Službene novine Primorsko goranske županije" broj  38/07), Odluka o osnivanju javne ustanove Javna vatrogasna postrojba Opatija (pročišćen tekst) koja je stupila na snagu 01. prosinca 2020.g. ("Službene novine Primorsko goranske županije" broj  39/20),
· Statut Javne vatrogasne postrojbe Opatija i njegove izmjene,
· Pravilnik o mjerilima za ustroj i razvrstavanje vatrogasnih postrojbi, kriteriji za određivanje broja i vrste vatrogasnih postrojbi na području jedinice lokalne samouprave te njihovo operativno djelovanje na području za koje su osnovane - (“Narodne novine“ broj 86/2024),
· Pravilnik o vatrogasnoj tehnici - (“Narodne novine“ broj 5/2021),
· Pravilnik o minimumu tehničke opreme i sredstava vatrogasnih postrojbi („Narodne Novine“ broj 91/02),
· Pravilnik o tehničkim zahtjevima za zaštitnu i drugu osobnu opremu koju pripadnici vatrogasnih postrojbi koriste prilikom vatrogasne intervencije („Narodne novine“ broj 31/11),
· Program i način provedbe teorijske nastave i praktičnih vježbi u vatrogasnim postrojbama („Narodne novine“ broj 115/20).
· Program aktivnosti u provedbi posebnih mjera zaštite od požara od interesa za Republiku Hrvatsku
· Izmjene Cjenika vatrogasnih intervencija - (“Narodne novine“ broj 156/2022),
· Plan zaštite od požara i tehnoloških eksplozija Liburnije. 


I. OPĆE ODREDBEII. ZAŠTITNA I DRUGA OSOBNA OPREMAIII. TEHNIČKI ZAHTJEVI ZA OSOBNU ZAŠTITNU OPREMUIV. NAMJENA OSOBNE ZAŠTITNE OPREMEV. PRIJELAZNE I ZAVRŠNE ODREDBE
Članci:
Prava i obveze zaposlenika 
[bookmark: _Hlk30416511]
· Zakon o radu („Narodne novine“ broj 93/14, 127/17, 98/19, 151/22, 46/23 i 64/23),
· Zakon o zaštiti na radu („Narodne novine“ broj 71/14, 118/14 i 154/14, Izmjene i dopune „Narodne novine“ broj 94/18, ispravak zakona o izmjenama i dopunama 96/18), 
· Pravilnik o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca („Narodne Novine“ broj 85/2024),
· Uredba o visini dodatka na osnovni koeficijent za radna mjesta profesionalnih vatrogasaca („Narodne novine“ broj 92/2024),
· Pravilnik o uvjetima za stjecanje vatrogasnih zvanja, oznake vatrogasnih zvanja, funkcionalne oznake radnog mjesta, promaknuća i napredovanje kroz vatrogasna zvanja, uvjeti i način prevođenja stečenih vatrogasnih zvanja u nova vatrogasna zvanja (“Narodne novine“ broj 89/2024),
· Pravilnik o psihosocijalnoj zaštiti, mjerilima i načinu postupanja u pružanju pomoći vatrogascima  (“Narodne novine“ broj 100/2023),
· Pravilnik o programu i načinu polaganja stručnog ispita za vatrogasce s posebnim ovlastima i odgovornostima (“Narodne novine“ broj 110/2020),
· Pravilnik o radu JVP Opatija,
· Pravilnik o unutarnjem ustrojstvu i načinu rada vatrogasne postrojbe,
· Kolektivni ugovor za radnike u Javnoj vatrogasnoj postrojbi Opatija, KLASA: 152-01/23-01/05 od dana 31.01.2023. godine,
· Aneks broj I Kolektivnog ugovoru za radnike u Javnoj vatrogasnoj postrojbi Opatija, KLASA: 152-01/24-01/5, URBROJ: 2170-12-03/1-24-5,
· Procjena rizika za Javnu vatrogasnu postrojbu Opatija.





Financiranje 

· Zakon o proračunu („Narodne novine“ broj 144/21),
· Zakon o sustavu unutarnjih financijskih kontrola u javnom sektoru („Narodne novine“ broj 78/15, 102/19), 
· Zakon o fiskalnoj odgovornosti („Narodne novine“ broj 111/18, 41/20, 83/23), 
· Uredba o sastavljanju i predaji izjave o fiskalnoj odgovornosti i izvještaja o primjeni fiskalnih pravila  („Narodne novine“ broj 95/19),
· Pravilnik o proračunskom računovodstvu i računskom planu („Narodne novine“ broj 158/23), 
· Pravilnik o planiranju u sustavu proračuna („Narodne novine broj 1/24),
· Odluka Vlade RH o minimalnim financijskim standardima za decentralizirano financiranje redovite djelatnosti javnih vatrogasnih postrojbi („Narodne novine“ broj 10/24),
· Zakon o javnoj nabavi („Narodne novine“ broj 120/16, 114/22),
· Upute za izradu financijskih planova proračunskih korisnika i prijedloga proračuna za razdoblje 2025. – 2027. godine, Grad Opatija, KLASA: 400-08/24-01/11, URBROJ: 2170-12-03/01-24-2 od dana 31. srpnja 2024. godine,
· Sporazum o sufinanciranju troškova izgradnje novog vatrogasnog doma između Grada Opatije, Općine: Matulji, Lovran, M. Draga i JVP Opatija, KLASA: 4023-01/19-01/16, URBROJ: 2156/01-03/01-19-1, od dana 19.11.2019. godine,
· Ugovori o sufinanciranju djelatnosti Javne vatrogasne postrojbe Opatija na području Općine Matulji, Lovran i Mošćenička Draga.


· Financiranje postrojbe

Financijska sredstva potrebna za djelovanje postrojbe, materijalne rashode, kapitalne investicije, nabavu opreme i vozila, te investicijsko održavanje i u slijedećem proračunskom razdoblju za provođenje programa Organiziranje i provođenje zaštite i spašavanja osiguravaju se iz 5 osnova;
1. do prava iz Uredbe Vlade RH 1% ostvaruje se iz namjenske stope poreza na dohodak svih suosnivača JVP-a, a ostatak iz Državnog proračuna za financiranje decentraliziranih funkcija,
2. iz Proračuna suosnivača Javne vatrogasne postrojbe Opatija, 
3. vlastita sredstva ostvarena pružanjem usluga,
4. planirani primici od zaduživanja – izgradnja vatrogasnog centra,
5. namjenska sredstva, pomoći EU – izgradnja vatrogasnog centra.

Financijski plan za 2025. godinu  planiran je kroz jedan program:

Program 3090: Protupožarna zaštita i spašavanje
Program – Protupožarna zaštita i spašavanje provoditi će se kroz slijedeće aktivnosti i projekte:

A309001: Redovna djelatnost minimalni standard
A309002: Redovna djelatnost iznad minimalnog standarda
K309010: Opremanje Javne vatrogasne postrojbe
K309011: Izgradnja vatrogasnog doma/Centra za postupanje u kriznim situacijama Liburnije










PROGRAM RADA   

Operativno djelovanje

Projekt/aktivnost: Redovna djelatnost JVP Opatija

Provođenje temeljne aktivnosti Postrojbe, što je ujedno i cilj djelovanja:
prema Zakonu zaštite od požara, te Zakonu o vatrogastvu, Zakonu o sustavu civilne zaštite, Reviziji procjene ugroženosti od požara i tehnoloških eksplozija, Planu procjene ugroženosti od požara i tehnoloških eksplozija, te pravnih akata JVP Opatija, određene su stalne aktivnosti koje se provode u cilju preventivnog djelovanja i svih radnji koji proizlaze iz toga, a prije svega na sprečavanju nastanka požara i eksplozija, te akcidenata.
	
Provođenje preventivnih mjera zaštite od požara, sustav Civilne zaštite

Pored temeljne aktivnosti Postrojba će se posebno angažirati na unapređenju zaštite od požara i vatrogastva kroz:
· provođenje preventivnih mjera zaštite od požara na području Grada Opatije, Općine Matulji, Lovran i Mošćenička Draga, kroz vatrogasna osiguranja kulturnih, sportskih i humanitarnih manifestacija,
· pojačanje preventivnih aktivnost Postrojbe s krajnjim ciljem otklanjanja nedostataka i smanjenja požarnih rizika u Gradu i JLS osnivače JVP uz upoznavanje nadležnih s navedenim,
· ažuriranje baza podataka o postojećem stanju, požarnim opasnostima i drugim važnim informacijama bitnim za uspješnost intervencija,
· praćenje rada dimnjačarske službe i koordinacija s građanima za sve četiri JLS Liburnije,
· izrada Analize stanja sustava i smjernica CZ,  za sve JLS osnivače JVP Opatija,
· izrada i provedba programa aktivnosti u provedbi posebnih mjera ZOP-a za sve četiri JLS Liburnije, 
· nadzor protupožarnih prosjeka i cesta, te suradnja s inspekcijom ZOP-a, 
· organizacija i priprema dokumenata za sjednice Stožera CZ,
· zaštita od požara u graditeljstvu - davanja mišljenja sukladno Pravilniku o uvjetima za vatrogasne pristupe (pribavljanje pozitivnog mišljena nadležne vatrogasne postrojbe o mogućnosti izvršenja učinkovitog gašenja i evakuacije raspoloživom tehnikom),
· primjena sustava evidencije vatrogasnih intervencija „UVI“, te nastavak nadopune  projekta praćenja i navođenja vatrogasnih vozila tijekom intervencije,
· ažuriranja podataka u GIS Cloud sustavu – sustav za praćenje i zapovijedanje kod velikih nesreća i požara,
· poseban naglasak biti će na prohodnosti protupožarnih puteva, operativnih površina za rad vatrogasnih vozila, važnim objektima (hoteli, škole, bolnice, domovi umirovljenika),  te ostalim prometnicama u Gradu i Općini, a sukladno Pravilniku o vatrogasnim prilazima i pristupima,
· obilježavanje prometnica i šumskih puteva na način da su vidljive u GIS - kartama kako bi se raspolagalo sa saznanjima o mogućnostima pristupa vatrogasnih vozila različitih dimenzija za određena područja. 


Operativne aktivnosti 

Po dojavama građana ili nadležnih službi vršiti vatrogasne intervencije na svom području djelovanja i odgovornosti, a prema zakonski utemeljenoj zapovjedi i van područja djelovanja postrojbe i na teritoriju Republike Hrvatske.
Sve intervencije vršiti sukladno zakonskim i ostalim pravnim aktima, te operativnim i ostalim planovima.




Stručna nastava, osposobljavanje i usavršavanje vatrogasaca 

Stručna nastava, osposobljavanje i usavršavanje vatrogasaca provoditi će se osnovom Plana nastave i vježbi s izvedbenim programima za 2025. godinu, a obuhvatiti će teorijski i vježbovni dio, s osnovnim smjernicama na:

· spašavanja s visina i dubina,
· intervencije s opasnim stvarima,
· održavanje i servisiranje dišnih aparata,
· gašenje šumskih požara,
· gašenje požara u zatvorenom prostoru, te rad sa novim tehnikama i uređajima,
· sudjelovati na vježbama lokalnog i  županijskog nivoa koje će se održati van sjedišta postrojbe,
· organizirati i sudjelovati na vježbama koje proizlaze iz zakonskih propisa za pravne osobe (hoteli, škole, itd.),
· osposobljavanja prema Planu osposobljavanja i usavršavanja HVZ i VZPGŽ
· po zahtjevu izvršiti osposobljavanja pučanstva za provedbu posebnih mjera ZOP-a, 
· izvršiti osposobljavanje vatrogasnih kadrova i pomaganje u radu DVD-a,
· provoditi obaveze koje proizlaze iz dokumenta Grada Opatije „Destinacijski akcijski Plan“,
· školovanje dvoje radnika na Veleučilištu Menadžmenta i sigurnosti „Securus“ Pula, stručni prijediplomski studij Vatrogastva i zaštite od požara u trajanju od šest semestara za stjecanje  
stručnog zvanja: stručni/a prvostupnik/ca (baccalaureus/a) inženjer/ka sigurnosti i zaštite smjera  zaštita od požara, te jednog radnika na Veleučilištu u Karlovcu,  preddiplomski stručni studij Sigurnosti i zaštite.

Za potrebe stručnog usavršavanja zaposlenih u 2025. godini predviđena su sredstva u iznosu od 7.500 Eura koja će se osigurati iz izvora, odnosno aktivnosti:

A309002: Javna vatrogasna postrojba - redovna djelatnost iznad minimalnog standarda i to u iznosu od: 6.500 Eura od strane suosnivača JVP (Grad Opatija, Općina Matulji, Lovran i Mošćenička Draga), te 1.000 Eura iz vlastitih prihoda ostvarenih pružanjem usluga (osiguranje manifestacija, usluge vatrodojave za gospodarske subjekte spojene na sustav vatrodojave, tehničke intervencije na prometnicama i dr.).

Održavanje mobilnosti voznog parka  

Postrojba koristi 14 vatrogasnih vozila. Njihovo funkcionalno stanje je zadovoljavajuće budući se redovno održavaju i servisiraju. Sukladno Programu rada i razvoja JVP Opatija imala je u projekcijama za 2024. godinu planiranu nabavu novog vatrogasno vozila kao zamjenu za vozilo OP-1, čija je nabavna vrijednost, zajedno s ugrađenom opremom planirana cca 350.000 Eura. Nabava predmetnog vozila prolongirana je za projekciju 2025. Godinu iznosom od 395.000 Eura (uvećanje za kamate,financijski leasing). Obziromu 2025. Godini, kao posljedica primjere novog Pravilnika o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca, te Uredbi Vlade RH o visini dodatka na osnovni koeficijent za radna mjesta profesionalnih vatrogasaca, projekcijom planirana nabava novog navalnog vozila izuzeta je iz financijskog plana za 2025. godinu, a biti će aktivirana nakon dogovora s osnivačima JVP Opatija.

U 2024. godini, JVP Opatija je izvršila zamjenu zapovjednog vozila u korištenju OP-6, za novo vozilo boljih performansi, sklapanjem ugovora o korištenju vozila s vlasnikom Područnom vatrogasnom zajednicom Liburnije, čime je obnovljen vozni park. 

Tijekom 2025. godine potrebno je:
· prema Planu tehničkih pregleda i servisa vozila za 2025. g. izvršiti pregled i kontrolu ispravnosti vatrogasnih vozila kako podvozja vozila, tako nadogradnji i ugrađenih dijelova,
· prije ljetne požarne sezone otkloniti sve eventualne kvarove i izvršiti popravke,
· obavljati godišnje servise vozila i redovito investicijsko održavanje u ovlaštenim servisima,
· izvršiti zamjenu dotrajalih guma na službenom vozilu OP-7, te rezervirati dio sredstava za eventualnu zamjenu guma po potrebi za što je planirano utrošiti 3.200 Eura.

U planu za 2025. godinu predviđen je iznos za usluge tekućeg i investicijskog održavanja vozila od 15.000 Eura, 
Sredstva će biti osigurana iz dva izvora, odnosno aktivnosti:
A309001: Javna vatrogasna postrojba - redovna djelatnost minimalni standard u iznosu od 5.003 Eura,
A309002: Javna vatrogasna postrojba - redovna djelatnost iznad minimalnog standarda u iznosu od 9.997 Eura. 

Održavanje funkcionalnosti sredstava, uređaja i opreme 

Nastaviti s planskom kontrolom, te atestiranjima vatrogasne opreme i sredstava kojima u 2025. godini istječe rok. U planu za 2025.g. predviđena je nabava vatrogasne opreme za popunu vozila –
tlačne cijevi različitih profila, CFK boce (za zaštitu dišnih organa), kao i nabava ostale vatrogasne opreme, tehnike i sredstava za gašenje i tehničke intervencije sukladno potrebama Postrojbe, a sve u cilju osiguranja što veće kvalitete protupožarne zaštite, kao i sigurnosti samih vatrogasaca, te unaprjeđenja rada Postrojbe. Nabava će se provoditi prema financijskom planu i mogućnostima, te će i dinamika nabave nove opreme i obnavljanja postojeće ovisiti o tome. U to smislu koristiti će se usluge tekućeg i investicijskog održavanja:
· računala i računalne opreme, mjernih i kontrolnih uređaja, 
Nadalje, pristupiti će se po potrebi:
· nabavi vatrogasnih cijevi i armatura prema broju oštećene ili uništene opreme,
· nabavi potrebne količine pjenila (ARFFP i F500)
· svakodnevnoj provjeri opremljenosti vozila vatrogasnom opremom,
· kompletiranju osobne zaštitne opreme. 

U Planu za 2025. godinu usluge tekućeg i investicijskog održavanja postrojenja i opreme predviđene su iznosom od 18.000 Eura, a financirati će se u cijelosti iz redovnih sredstava iznad minimalnog standarda A309002.

Nabava novih sredstava, uređaja i opreme planirana je u iznosu od 40.300 Eura, a sredstva se osiguravaju kako slijedi:
K309010: Javna vatrogasna postrojba – opremanje JVP u ukupnom iznosu od 40.300 Eura, od čega 29.300 Eura od suosnivača JVP Opatija, a 11.000 Eura iz vlastitih prihoda.

Opremanje i uređenje prostora u korištenju vatrogasne postrojbe  

Financijskim planom za 2025. godinu planirani su radovi na održavanju dijela prostora u kojem je smještena postrojba, a odnose se na adaptaciju podova svlačionice i kancelarija smještenih na 1. katu objekta. Radove će izvoditi radnici JVP Opatija, a predviđeni iznos potrebnih sredstava je očekivana cijena koštanja zamjene dotrajalih podova modernim i funkcionalnih podnim oblogama – laminatima u iznosu od 2.700 Eura. 
Sredstva će u potpunosti biti osiguranja iz aktivnosti:
A309002: Javna vatrogasna postrojba - redovna djelatnost iznad minimalnog standarda.

Suradnja s ostalim institucijama i vatrogasnim organizacijama 

· Nastaviti s provođenjem aktivnosti na unapređenju sustava zaštite od požara sa svim privrednim subjektima, javnim ustanovama na području Liburnije, 
· surađivati s Vatrogasnom zajednicom Primorsko-goranske županije, Područnom vatrogasnom zajednicom Liburnija, Dobrovoljnim vatrogasnim društvima Opatija, Lovran, Kras Šapjane, Sisol M. Draga, Učka i drugim vatrogasnim postrojbama s ciljem unaprjeđenja vatrogasne djelatnosti,
· s Inspekcijom zaštite od požara, Gradom Opatija i ostalim općinama Liburnijskog područja nastaviti suradnju s ciljem poboljšanja uvjeta za pristup vatrogasnih vozila prvenstveno do starih gradskih jezgri,
· i u 2025. godini s Hrvatskim šumama, te Parkom prirode Učka nastaviti intenzivan rad na  održavanju i uređenja šumskih puteva na području djelovanja Šumarije Opatija, i Parka prirode. Ujedno pokrenuti preventivne radnje čišćenja šumskih puteva i nerazvrstanih cesta u JLS a sve sukladno Programu aktivnosti RH 
· u suradnji s JLS, te mjesnim odborima, na područjima gdje Hrvatske Šume ne gospodare šumama, već su iste u privatnom vlasništvu, raditi na unapređenju zaštite od požara, s naglaskom na izgradnju i održavanje protupožarnih puteva, te sigurnosnih zona oko gradskih i seoskih naselja,
· nastaviti suradnju s Policijskom postajom Opatija i centrom 112,
· unaprijediti suradnju s Ustanovom za hitnu medicinsku pomoć Rijeka, kako bi se poboljšalo i unaprijedilo zajedničko djelovanje na intervencijama.

Organizacija vatrogasnih susreta i sudjelovanje na vatrogasnim natjecanjima 

· organizirati obilježavanje Dana Sv. Florijana – zaštitnika vatrogasaca 
· sudjelovati na vježbama i seminarima s ciljem unaprjeđenja operativnosti vatrogasaca
· sudjelovati na vatrogasnim natjecanjima, memorijalima, te ostalim sportskim vatrogasnim aktivnostima.

Ostali poslovi i zadaće

· Ostvarivati dobru suradnju s ostalim vatrogasnim postrojbama na području VZ PGŽ, te cijele Hrvatske, Hrvatskom vatrogasnom zajednicom, UPVH, Sindikatom vatrogasaca Rijeke – sindikalna podružnica JVP Opatija, stručnim službama i ostalim subjektima sustava Civilne zaštite u RH, 
· aktivno sudjelovati u izradi, ažuriranju i provođenju svih pravnih akata vezanih uz provođenje djelatnosti, zaštitu od požara i civilnu zaštitu,
· sudjelovati na seminarima, sajmovima, stručnim skupovima i prezentacijama noviteta u vatrogastvu,
· uređivati i održavati radne prostore  vatrogasne postrojbe s ciljem poboljšanja uvjeta rada, 
· redovito izrađivati sva izvješća koja je JVP obvezna izraditi i dostaviti nadležnim institucijama.




PROGRAM RAZVOJA


Ciljevi, strategija i programi dugoročnog razvoja
[bookmark: _Hlk489429224]
Nastaviti radnje u svezi aktivnosti na izgradnji novog vatrogasnog doma,odnosno Centra za postupanje u kriznim situacijama, što podrazumijeva zatvaranje financijske konstrukcije i početak izgradnje vatrogasnog centra.
Unaprijeđenje sustava za praćenje i navođenje vozila kroz aplikaciju GIS Cloud. Nadopuna sustava novim aktualnim podacima nije potrebna budući su za sada implementirani svi dostupni podaci. 
U suradnji s HVZ-om na nacionalnoj razini i nadalje nastaviti s projektom sustava za praćenje i navođenje vatrogasnih vozila, nadopunom podacima sustava UVI, (evidencija vatrogasnih intervencija) kontinuirano ažurirati podatke iz sustava Vatronet. 

Razvojni programi i nabava kratkotrajne i dugotrajne imovine

Ove aktivnosti definirane su podzakonskim aktima, odnosno Pravilnikom o mjerilima za ustroj i razvrstavanje vatrogasnih postrojbi, kriterijima za određivanje broja i vrste vatrogasnih postrojbi na području jedinice lokalne samouprave, te njihovog operativnog djelovanja na području za koje su osnovane, te minimumu tehničke opreme i sredstava u vatrogasnim postrojbama i dr. 

U tom smislu planirana je nabava slijedeće opreme, odnosno zaštitne odjeće i obuće i to:

· Osobne i zaštitne opreme za radnike postrojbe, odjeća i obuća 

Obzirom da vatrogasna djelatnost predstavlja rad u posebnim uvjetima rada, jedan od osnovnih ciljeva je zaštita na radu koja podrazumjeva osim posebnih organizacijskih mjera rada i osobnu opremu koja će na adekvatan način štititi vatrogasca. U 2025. godini planom je predviđena nabava odjeće i obuće ukupnog iznosa 32.000 Eura, a sastoji se od: majica kratki rukav 80 kom, radnih jakni, felpi, opasača, radnih vatrogasnih cipela, vatrogasnih čizama. Veći iznosi nabave za koje će se provoditi postupak jednostavne jesu nabava zaštitne odjeće za gašenje požara otvorenog prostora procijenjenog iznosa 20.000 Eura za sve vatrogasce (40 kompleta). Planira se nabaviti 3 zaštitna vatrogasna odijela N469 procijenjene vrijenosti 2.800 Eura za nove vatrogasce, ka oi tri vatrogasne kacige za šumske požare, odnosno interventne kacige za što se planira izdoviji 2.200 Eura. Za nove vatrogasce biti će potrebno nabaviti i rukavice za tehničke intervencije i vatrogasne čizme. 1.200 Eura planira se izdvojiti za nove oznake zvanja koje je potrebno izraditi sukladno odredbama novog Pravilnika o uvjetima za stjecanje vatrogasnih zvanja, oznake vatrogasnih zvanja, funkcionalne oznake radnog mjesta, promaknuća i napredovanje kroz vatrogasna zvanja, uvjeti i način prevođenja stečenih vatrogasnih zvanja u nova vatrogasna zvanja

Planirani iznos troška od 32.00 Eura osigurava se kroz dva izvora odnosno aktivnosti:
A309001: Javna vatrogasna postrojba - redovna djelatnost minimalni standard u iznosu od 7.466 Eura
A309002: Javna vatrogasna postrojba - redovna djelatnost iznad minimalnog standarda u iznosu od 24.354 Eura.

· Vatrogasne opreme, uredske opreme

U planu za 2025. godinu predviđena je nabava autoguma za ranije navedeno vatrogasno vozilo, zamjena istrošenih akumulatora za što je s ostalim stavkama sitnog inventara planiran iznos od 7.300 Eura, koji bi se osigurao iz dva izvora, odnosno aktivnosti i to:
A309001: Javna vatrogasna postrojba – redovna djelatnost minimalni standard u iznosu od 3.242 Eura
A309002: Javna vatrogasna postrojba - redovna djelatnost iznad minimalnog standarda u iznosu od 4.058 Eura.

U okviru stavke Uredski i ostali potrošni materijal u svoti od 11.000 Eura sadržana je i nabava vatrogasnog pjenila za što bi se izdvojilo 3.000 Eura.

Kod planiranih sredstava za kapitalna ulaganja – Opremanje JVP ukupnog iznosa 40.300 Eura iznos od 33.000 Eura odnosi se na nabavu neophodne opreme za održavanje i zaštitu: vatrogasne cijevi tlačne H i D koje su planirane iznosom od 4.100 Eura, tri CFK boce za što je planirano utrošiti 3.000 Eura, 22 komada nosećih okvira za dišne aparate, za što će trebati izdvojiti 9.000 Eura i provesti jednostavnu nabavu. 14.000 Eura planira se za nabavu baterijskih škara RSU 210 Plus za vozilo OP-1. U 2024. godini za isto vozilo nabavio se alat kombinirani baterijski WEBER SPS iznosa 9.975 Eura. Uz planiranu nabavu škara i cilindra (u planu za 2026. godinu) kompletirala bi se vatrogasna oprema za spašavanje u prometnim nesrećama u vozilo OP-1.
Uz sve navedeno nabavila bi se i četiri vatrogasna aparata za početno gašenje, dva CO2 i dva za gašenje lakih metala za što bi se izdvojilo 1.200 Eura. 
2.000 Eura planiraju se uvrstiti u Financijski plan za pokriće iznenadnih, neočekivanih troškova (zamjena za uništenu opremu na intervenciji).
Od 4.500 Eura na stavci uredska oprema i namještaj, 400 Eura rezervirano je za nabavu dvije uredske stolice za dežuranu, 700 Eura za jedaći stol za blagovaonu, 1.700 Eura za novi štednjak, te za nabavu roštilja. 
Za potrebe dežurane nabavio bi se novi kompjutor i laptop za što bi se izdvojilo 2.200 Eura. Postojeći kompjutor nema mogućnost daljnje nadogradnje memorije, te kao takav nije više optimalan za korištenje u Vatrogasno-operativnom centru.
Od komunikacijske opreme u planu je nabaviti dvije prijenosne radiostanice za potrebe službe na intervencijama, kao zamjena za stare, koje ne zadovoljavaju današnje potrebe, za što se planira izdvojiti 2.500 Eura.

Ukupno navedena potrebna sredstva za nabavu nefinancijske imovine planirana su u iznosu od 40.300 Eura, a osigurala bi se kroz slijedeće izvore odnosno aktivnosti:
K309010: Javna vatrogasna postrojba – opremanje JVP iznos od 29.300 Eura financira se od suosnivača JVP Opatija
K309010: Javna vatrogasna postrojba – opremanje JVP iznos od 11.000 Eura financira se iz vlastitih prihoda ostvarenih pružanjem usluga (osiguranje manifestacija, izlazak na tehničke intervencije, pružanje usluga vatrodojave gospodarskim subjektima osnovom sklopljenih ugovora i dr.)

· Vatrogasnih vozila 

U 2025. godini planira se redovno održavanje postojećih vozila, kojih je ukupno četrnaest.

· Izgradnja vatrogasnog doma / Centra za postupanje u kriznim situacijama Liburnije

Stavka Financijskog plana Izgradnje vatrogasnog doma planirana je na istoj razini kao i 2024. godine, odnosno planske veličine prolongirane su za jednu godinu: ukupna vrijednost projekta izgradnje vatrogasnog centra prema Glavnom projektu iz 2015. godine procijenjena je na 7.697.923 Eura, od čega bi se veći dio financijskih sredstava od 85% (6.543.234 Eura) aplicirao iz sredstava EU fondova (464.530 Eura u 2024., 2.893.357 Eura u 2025. godini i 3.185.347 Eura u 2026. godini), a ostatak od 15% (1.154.688 Eura) pribavio bi se putem kreditnog zaduženja JVP Opatija s rokom otplate od 10 godina, uz očekivanu fiksnu kamatnu stopu od 1,5%, sukcesivno – 199.084 Eura u 2025. godini, odnosno 955.604 Eura u 2026. godini.
Temeljem izrađenih Izmjena i dopuna Glavnog projekta vatrogasnog doma iz 2024. godine, kojim izmjenama je isti promijenio i naziv u Centar za postupanje u kriznim situacijama Liburnije, troškovnikom gradnje građevno-obrtničkih radova, hidro instalacija, okoliša, elektroinstalacija, strojarske instalacije i vertikalnog transporta predviđeni su troškovi iznosa 8.725.000 Eura, što je za 1.028 mln eur više od veličina obuhvaćenim dosadašnjim kalkulacijama. 
Financijskim planom za 2025. godinu predviđena sredstva od 663.614 Eura osigurala bi se iz dva izvora, odnosno iz projekta:

K309011: Javna vatrogasna postrojba – Poslovni objekti, izgradnja vatrogasnog centra, namjenska sredstva EU u iznosu od 464.530 Eura, 
K309011: Javna vatrogasna postrojba – Poslovni objekti, izgradnja vatrogasnog centra, namjenski primici od financijske imovine i zaduživanja u iznosu od 199.084 Eura.

Obvezu povrata sredstava od zaduživanja JVP Opatija, iznosa 1.154.688 Eura, preuzele su JLS osnivači JVP Opatija u omjeru sukladno udjelima u vlasništvu JVP Opatija (57%, 23%, 14% i 6%), potpisivanjem Sporazuma o sufinanciranju troškova izgradnje vatrogasnog centra od dana 03. prosinca 2019. godine, uz povrat glavnice i kamata kroz razdoblje od 10 godina, uz očekivanu fiksnu kamatu stopu od 1,5%, koje se razdoblje početka povrata prolongira s ranije planirane 2025. godine na 2026. godinu (15.157 Eura – kamate), odnosno na 2027. godinu (115.469 Eura glavnica i 15.110 Eura kamata).


Razvoj tehničko – tehnološke opremljenosti 

Nabava komunikacijske opreme kako bi se omogućilo kvalitetnije i sigurnije primanje dojava o intervencijama, komunikacija interventnih ekipa na mjestu intervencije, provjera na temelju zabilješke razgovora, navigacija interventne ekipe do mjesta intervencije, UVI centralno vođenje dojavnica i izvješća o intervencijama, kao i statistika. 

· Rano otkrivanje požara

U cilju pravovremenog otkrivanja požara zajedno s Gradom Opatija, Općinama Lovran, Matulji i Mošćenička Draga, poduzećem Hrvatske šume, Vatrogasnom zajednicom PGŽ, Područnom vatrogasnom zajednicom Liburnija, komunalnim poduzećem Komunalac iz Jurdani raditi na unapređenju sustava video nadzora područja Liburnije i šire, instaliranjem novih kamera, odnosno linkova za prijenos podataka. U tu svrhu još 2021. godine potpisan je sporazum s JU Park Prirode Učka o online pristupu termalnoj kameri na vrhu Vojak i njenom korištenju u Parku prirode Učka s ciljem motrenja Parka i šireg područja kao preventivna mjera uspostavljenog sustava protupožarne  zaštite, s ciljem povećanja sigurnosti i sprječavanja nastajanja požara otvorenog prostora.

Pokazatelji uspješnosti provođenja programa

Uspješnost provođenja programa prvenstveno se odnosi na organizaciju sustava vatrogastva na području Liburnije. Sustav obuhvaća Javnu vatrogasnu postrojbu, kao središnju profesionalnu postrojbu za sve JLS osnivače (Grad Opatija, Općine Matulji, Lovran i Mošćenička Draga), Područnu vatrogasnu zajednicu Liburnija, kao udrugu koja koordinira rad dobrovoljnih i profesionalne postrojbe, te dobrovoljna vatrogasna društva, stacionirana na područjima: Grad Opatija – DVD Opatija, DVD Učka, Općina Matulji – DVD Kras Šapjane, Općina Lovran – DVD Lovran i Općina Mošćenička Draga – DVD Sisol M. Draga.

Za utvrđene ciljeve provedbe programa pratiti će se slijedeći pokazatelji rezultata, odnosno uspješnosti:

· broj intervencija u tekućoj godini
· rad na preventivi
· opremanje vatrogasaca osobnom zaštitnom opremom
· opremanje postrojbe potrebnim vatrogasnim i ostalim tehničkim alatima
· opremanje vatrogasne postrojbe nedostajućom tehnikom 
· redovno održavanje vozila, te prostora vatrogasnog doma
· aktivnosti na realizaciji projekta izgradnje vatrogasnog doma.

Izgradnja novog vatrogasnog doma jedan je od bitnih čimbenika za nastavak kapitalnih investicija značajnih za daljnji razvoj Grada Opatije, Općina Matulji, Lovran i Mošćenička Draga, te i samog vatrogastva na području čitave Liburnije. 

Planirane operativne radnje (vježbe, predavanja, tečajevi, seminari) izvršavane su prema postojećem Planu nastave i vježbi. 

Prema svim pokazateljima razvidno je da se navedenim načinom organizacije vatrogastva na području Grada Opatije, Općine Matulji, Lovran i Mošćenička Draga, te rada na preventivi, uz kontinuirano ulaganje sredstava u edukaciju i školovanje zaposlenika, te napredne tehnologije, postižu zavidni rezultati, odnosno ostvarenje programa s ciljem što bolje i efikasnije protupožarne djelatnosti.  





Vatrogasno vijeće JVP Opatija
       Predsjednik:
    Mario Jakotić


         ______________________







Opatija, 30. prosinac 2024. godine

